钦定古今图书集成/理学汇编/学行典/第248卷 > 黄廷用
## 钦定古今图书集成/理学汇编/学行典/第248卷 > 黄廷用

按《汝宁府志》：“黄廷用早失父，事母尽孝，好善乐施，助
婚赙丧者不可枚举。岁大祲，有楚民申某逋豪势租鬻妻以偿用，予金如其数，不责券，仍助以钱谷，俾之
营生。又山寇窃发，大兵进剿，掠民子女，有中表吴某
一门被执，公往赎之，渠勒重赀，竟破产无悔。寿九十，
屡宾乡饮，邑令亲造庐致礼焉。”